Το βασικότερο πλεονέκτημα είναι η ελεγχόμενη είσοδος του αέρα στο χώρο καύσης. Μ’ αυτόν τον τρόπο μειώνουμε την κατανάλωση σε ξύλα στα 2-4 κιλά την ώρα σε αντίθεση των 6-10 κιλών που καταναλώνει ένα ανοιχτού τύπου τζάκι. Στις ενεργειακές εστίες μπορούμε να εκμεταλλευτούμε πάνω από το 70-80% του ξύλου, έχοντας έτσι ως αποτέλεσμα μεγαλύτερη απόδοση με λιγότερα ξύλα. Eπίσης, αποδεδειγμένα μειώνει δραματικά την απελευθέρωση ρύπων (CO) στην ατμόσφαιρα. Τέλος, η ασφάλεια και η καθαριότητα του αέρα του χώρου μας, είναι καθοριστικά στοιχεία που διακρίνουν το ενεργειακό τζάκι.